28. ΝΟΜΟΘΕΤ. ΔΙΑΤΑΓΜΑ υπ’ αριθ. 852 της 11/27 Δεκ. 1941 Περί ανασυστάσεως του Ειρηνοδικείου Καρδαμύλων Χίου. Εκυρώθη εξ υπαρχής δια της υπ’ αριθ. 170 της 18/27 Μαρτ. 1946 Πράξεως του Υπουργικού Συμβουλίου. Άρθρ.1.-Ανασυνιστώμεν εν τη περιφερεία του Πρωτοδικείου Χίου το Ειρηνοδικείον Καρδαμύλων με έδραν και περιφέρειαν την του τέως Ειρηνοδικείου Καρδαμύλων αποσπωμένης εκ της δικαιοδοσίας του Ειρηνοδικείου Χίου, ούτινος η περιφέρεια περιορίζεται κατά τούτο. Άρθρ.2.-Ορίζομεν ημέραν ενάρξεως των εργασιών τούτου την 1 Ιαν. 1942, αφ’ ης πάσαι αι εκ της αποσπωμένης περιφερείας εκκρεμείς ενώπιον του Ειρηνοδικείου Χίου υποθέσεις μεταβιβάζονται εις το Ειρηνοδικείον Καρδαμύλων. Άρθρ.3.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 